ຝ່າຍຄ້ານໄທ ປະທ້ວງ ຮ່າງ​ກົດໝາຍ ​ທີ່​ຈະໃຫ້ ​ນິລະໂທດກຳ (ວີ​ດີ​ໂອ)
ຮ່າງ​ກົດໝາຍ​ນິລະ​ໂທດ​​ກໍານີ້ ອາດ​ນໍາ​ໄປ​ສູ່ ​ການ​ໃຫ້ອະໄພຍະໂທດ ແກ່ນາຍົກລັດຖະມົນຕີ ທັກສິນ ຊິນນະ​ວັດ ​ທີ່​ໄດ້​​ໂຕນໜີອອກ​ນອກ​ປະ​ເທດ.
ພວກປະທ້ວງຝ່າຍຄ້ານໃນໄທ ພວມໂຮມຊຸມນຸມກັນຢູ່ຂ້າງນອກຕຶກລັດຖະສະພາໃນບາງກອກ ເພື່ອສະແດງຄວາມບໍ່ພໍໃຈຕໍ່ຮ່າງກົດໝາຍ ທີ່ຈະໃຫ້ນິລະໂທດກໍາ ແກ່ພວກທີ່ມີສ່ວນພົວພັນຈຳ ນວນນຶ່ງ ໃນຄວາມຮຸນແຮງທາງດ້ານການເມືອງ ເມື່ອສອງສາມປີຜ່ານມານີ້ ພວກປະທ້ວງຕໍ່ຕ້ານລັດຖະບານປະມານ 2 ພັນຄົນ ໄດ້ຖືກ ຂັດຂວາງບໍ່ໃຫ້ເຂົ້າໄປໃນບໍລິເວນ ຕຶກລັດຖະສະພາໃນວັນພຸດ ມື້ນີ້ໂດຍຕໍາຫຼວດປາບຈະລາຈົນທີ່ມີໄມ້ຄ້ອນເປັນອາວຸດ ຊຶ່ງໄດ້ ຕັ້ງສິ່ງກີດຂວາງ ອັນມີທັງແທ່ງຊີມັງແລະໜາມໝາກຈັບ ຢູ່ຂ້າງ ນອກຕຶກລັດຖະສະພາ ຝູງຊົນຈຸນີ້ ແມ່ນຕໍ່ຕ້ານຮ່າງກົດໝາຍ ທີ່ກໍາລັງມີການອະພິປາຍກັນຢູ່ສະພາໃນຕອນບ່າຍ ຂອງວັນພຸດມື້ນີ້ ທີ່ຈະຍົກເລີກຂໍ້ຫາຕ່າງໆຕໍ່ພວກປະປະທ້ວງທີ່ພົວພັນກັບການກໍ່ຄວາມຮຸນ ແຮງທາງການເມືອງ ນັບຕັ້ງແຕ່ໄດ້ມີການກໍ່ລັດຖະປະຫານໂດຍພວກທະຫານໃນປີ 2006 ທີ່ໄດ້ໂຄ່ນລົ້ມອະດີດນາຍົກລັດຖະມົນຕີ ທັກສິນ ຊິນນະວັດ ນັ້ນ ບາງຄົນຢ້ານວ່າ ຮ່າງກົດໝາຍດັ່ງກ່າວນີ້ ໃນທີ່ສຸດຈະໃຫ້ນິລະໂທດແກ່ນາຍົກລັດຖະມົນຕີ ທີ່ໄດ້ໂຕນໜີອອກນອກປະເທດ ຫຼັງຈາກຖືກຕັດສິນໂທດໃຫ້ຈໍາຄຸກເປັນເວລາ 2 ປີ ໃນຂໍ້ຫາ ຂັດແຍ້ງ ທາງຜົນປະໂຫຍດນັ້ນ ນ້ອງສາວ ທ່ານທັກສິນ ທ່ານນາງຍິ່ງລັກ ຊິນນະວັດ ຜູ້ຊຶ່ງໃນປະຈຸບັນດໍາລົງຕໍາແໜ່ງເປັນ ນາຍົກລັດຖະມົນຕີຂອງປະເທດ ແລະພັກລັດຖະບານ ຄືພັກເພື່ອໄທຂອງທ່ານນາງ ເປັນ ຜູ້ສະເໜີຮ່າງກົດໝາຍສະບັບນີ້ ໃນອາທິດນີ້ ອົງການສະຫະປະຊາຊາດໄດ້ຮຽກຮ້ອງໃຫ້ລັດຖະບານໄທຮັບປະກັນວ່າ ການໃຫ້ອະໄພຍະໂທດໃດໆກໍຕາມ ຄວນຈະຍົກເວັ້ນ ພວກທີ່ຮັບຜິດຊອບຕໍ່ການກໍ່ຄວາມ ຮຸນແຮງຊຶ່ງຮວມທັງພວກທີ່ມີສ່ວນພົວພັນ ໃນການກໍ່ກວນຄວາມຮຸນແຮງເມື່ອປີ 2010 ນໍາ ທີ່ເຮັດໃຫ້ມີຜູ້ເສຍຊີວິດປະມານ 90 ຄົນນັ້ນ